Werther efektu

Werther efektua suizidio baten berria zabaltzean suizidioak ugaltzearen fenomeno soziologikoari deritzo. XVIII. mendearen bukaeran Werther gaztearen arrangurak eleberria plazaratutakoan Europan izandako suizidio-ugaltzetik dator terminoa. Izan ere, Italia, Alemania eta Danimarkako agintariek eleberria debekatu zuten. Terminoa David Phillips soziologoak ezarri zuen 1974an. Philipsek ikerketa bat egin zuen 1947 eta 1968 artean, eta frogatu zuen suizidio kopuruak gora egiten zuela Estatu Batuetan, New York Times-ek bere buruaz beste egiteari buruzko albisteren bat azalean argitaratu eta hurrengo hilabetean.

Copycat efektua ere esaten zaio, eta litekeena da modeloa pertsona ospetsua denean gertatzea. Kasu historiko bat 1962an Marilyn Monroe hil ondoren izandako suizidio izurritea da. Nirvana taldeko abeslari eta gitarra-jotzaile Kurt Cobainen suizidioak suizidio-oldea eragin zezakeela pentsatu zen, eta susmo horrek prebentzio-erakundeak eta komunikabideak mobilizatu zituen; suizidioaren aurkako prebentzio-ildoetara egindako deietan gorakada bat egon bazen ere, suizidio efektiboetan ez zen inolako gorakadarik izan, suizidio horiek murriztu ere egin ziren, beharbada artistaren suizidioaren ondorengo kanpaina mediatikoari esker. Beste datu historiko bat «Yukko efektua»rena da; izan ere, 1986an 28 nerabek beren buruaz beste egin zuten, Yukiko Okada abeslari japoniarrak zazpigarren solairutik bere buruaz beste egin ondoren. Sindromeak bereziki gazteei eragiten die. Japonian, adibidez, Aokigahara basoan, Fuji mendiaren azpian, beren buruaz beste egiten duten gazteen indize handi baten kasua gertatzen da.

 Erreferentziak 

 Kanpo estekak 

Kategoria:Gizarte psikologia
Kategoria:Suizidio motak
Kategoria:Medikuntza-terminologia